Oficiālais Vēstnesis L 098 , 10/04/1987 Lpp. 0012 - 0024

Speciālizdevums somu valodā: Nodaļa 4 Sējums 2 Lpp. 0184

Speciālizdevums zviedru valodā: Nodaļa 4 Sējums 2 Lpp. 0184

L 201 22/7/1987 P. 0002



Nolīgums starp Eiropas Ekonomikas kopienu un Mozambikas Tautas Republikas valdību par attiecībām zivsaimniecības jomā EIROPAS EKONOMIKAS KOPIENA, turpmāk tekstā "Kopiena", un MOZAMBIKAS TAUTAS REPUBLIKAS VALDĪBA, turpmāk tekstā "Mozambika", ŅEMOT VĒRĀ sadarbības garu, kas izriet no Lomes Konvencijas, un labas sadarbības attiecības, kas pastāv starp Kopienu un Mozambiku; ATZĪSTOT jūras resursu racionālas saglabāšanas, pārvaldības un izmantošanas nozīmi; ATCEROTIES, ka jo īpaši attiecībā uz jūras zveju Mozambika īsteno savu suverenitāti vai jurisdikciju pār zonu, kas stiepjas līdz 200 jūras jūdzēm no tās krasta; ŅEMOT VĒRĀ, ka abas puses ir parakstījušas Apvienoto Nāciju Organizācijas Jūras tiesību konvenciju; APSTIPRINOT, ka piekrastes valstis savas suverēnās tiesības ūdeņos, uz kuriem attiecas to jurisdikcija, lai pētītu, izmantotu, saglabātu un pārvaldītu to dzīvos resursus, drīkst īstenot saskaņā ar starptautisko tiesību principiem; IEDVESMOJOTIES no vēlēšanās attīstīt un pastiprināt savstarpēji izdevīgu sadarbību zivsaimniecības jomā; APŅĒMUŠĀS veidot savas attiecības savstarpējas uzticības garā un ievērojot viena otras puses intereses, kas Pusēm ir jūras zvejniecības jomā; VĒLOTIES izveidot noteikumus un nosacījumus, kas regulētu zvejas darbību un kas atbilstu abu pušu interesēm, IR VIENOJUŠĀS PAR TURPMĀKO. 1. pants Šā nolīguma mērķis ir izstrādāt principus un noteikumus, kas nākotnē visādā ziņā regulēs attiecības zivsaimniecības jomā starp Kopienu un Mozambiku, tajā skaitā zveju ar kuģiem, kas kuģo ar kādas Kopienas dalībvalsts karogu, turpmāk tekstā "zvejas kuģiem", ūdeņos, pār kuriem Mozambikai ir suverenitāte vai jurisdikcija attiecībā uz zivsaimniecību saskaņā ar Apvienoto Nāciju Organizācijas Jūras tiesību konvenciju un citiem starptautisko tiesību noteikumiem, turpmāk tekstā "Mozambikas ūdeņos". 2. pants 1. Mozambika ļauj Kopienas kuģiem zvejot Mozambikas ūdeņos saskaņā ar šo nolīgumu. 2. Uz zvejas darbību, ievērojot šo nolīgumu, attiecas Mozambikas tiesību akti. 3. pants 1. Kopiena apņemas veikt visus atbilstīgos pasākumus, lai nodrošinātu, ka tās kuģi ievēro šā nolīguma noteikumus un tiesību aktus, kas attiecas uz zveju Mozambikas ūdeņos, saskaņā ar Apvienoto Nāciju Organizācijas Jūras tiesību konvenciju un citiem starptautisko tiesību noteikumiem. 2. Mozambikas iestādes informē Eiropas Kopienu Komisiju par jebkuriem grozījumiem minētajos tiesību aktos. 3. Pasākumi, ko veikušas Mozambikas iestādes, lai regulētu zivsaimniecību saglabāšanas nolūkā, ir pamatoti uz objektīviem un zinātniskiem kritērijiem un tos piemēro vienlīdzīgi Kopienas un citu trešo valstu kuģiem, neierobežojot speciālos režīmus starp jaunattīstības valstīm tajā pašā ģeogrāfiskajā apgabalā, tajā skaitā savstarpējos zvejas režīmus. 4. pants 1. Lai Kopienas kuģi veiktu zvejas darbības Mozambikas ūdeņos, ievērojot šo nolīgumu, to rīcībā jābūt zvejas licencei, ko pēc Kopienas lūguma izsniegušas Mozambikas iestādes. 2. Mozambikas iestādes izsniegs zvejas licences robežās, kas noteiktas Protokolā, kas minēts šā nolīguma 8. pantā. 3. Licences ir derīgas zonās, kas noteiktas pielikumā. 4. Pēc kuģa īpašnieka lūguma licences ir derīgas laikposmiem, kas noteikti pielikumā. 5. Licenci izsniedz noteiktam kuģim un to nevar nodot citam. 6. Pēc Kopienas lūguma kuģa zvejas licenci var aizstāt, un force majeure gadījumos to aizstās, ar licenci citam kuģim, kura zvejas jauda nepārsniedz aizstājamā kuģa jaudu. 5. pants 1. Zvejas licences izsniedz Mozambikas iestādes pēc tam, kad konkrētais kuģa īpašnieks ir samaksājis maksu par licenci. 2. Maksu par tunzivju zvejas licenci nosaka par tonnu tunzivju, kas nozvejotas Mozambikas ūdeņos; maksu garneļu zvejas traleriem nosaka saskaņā ar bruto tilpību, kas pieļaujama, ievērojot minētās licences. 3. Minēto maksu lielums un maksāšanas veidi noteikti pielikumā. 6. pants Puses apņemas apspriesties viena ar otru vai nu tieši, vai ar starptautisku organizāciju starpniecību, lai nodrošinātu dzīvo resursu pārvaldību un saglabāšanu Indijas okeānā un lai sadarbotos attiecīgajā zinātniskajā izpētē. 7. pants Kuģiem, kam ir atļaujas zvejot Mozambikas ūdeņos, ievērojot šo nolīgumu, obligāti jāsniedz Mozambikas kompetentajiem dienestiem ziņojumi par nozveju un cita būtiskā informācija saskaņā ar kārtību, kas minēta pielikumā. 8. pants Atlīdzinot par zvejas iespējām, kas piešķirtas, ievērojot 2. pantu, Kopiena Mozambikai saskaņā ar nosacījumiem un režīmu, kas izvirzīti Protokolā, kurš pievienots šim nolīgumam, maksā finansiālu pabalstu, neierobežojot finansējumu, ko Mozambika saņēmusi, ievērojot Lomes Konvenciju. 9. pants 1. Puses vienojas apspriesties par jautājumiem, kas attiecas uz šā nolīguma ieviešanu un pareizu darbību. 2. Ja rodas strīds attiecībā uz šā nolīguma interpretāciju vai piemērošanu, par tādu strīdu puses rīko apspriedes. 10. pants 1. Lai pieņemtu praktiskus pasākumus šā nolīguma piemērošanai, Puses vienojas izveidot Apvienoto komiteju. Minētās komitejas kompetencē ir: - pārraudzīt minētā nolīguma ieviešanu, interpretēšanu un pareizu darbību, - nodrošināt vajadzīgo saikni, kas attiecas uz abas puses interesējošiem jautājumiem, - vienoties par: - maksu par licenci garneļu zvejas kuģiem, - daudzuma ierobežojumiem sugām, kas minētas Protokola 1. panta 1. punktā un 2. punktā. 2. Apvienotā komiteja satiksies vismaz reizi gadā, vēlams, trešajā ceturksnī, pārmaiņus Mozambikas Tautas Republikā un Kopienā, vai ārkārtas sanāksmēs pēc jebkuras Puses lūguma, vienojoties par datumu un vietu. 3. Puses vismaz 30 dienu iepriekš apspriežas par Apvienotās komitejas sanāksmes datumu un darba kārtību. 11. pants Ja Mozambikas iestādes jūras resursu krājumu attīstības dēļ nolemj veikt saglabāšanas pasākumus, kas ietekmē Kopienas kuģu darbību, abas Puses apspriežas, lai pielāgotu šā nolīguma pielikumu un protokolu. Šādu apspriežu pamatā būs princips, ka jebkurš ievērojams zvejas tiesību samazinājums, kuras paredzētas protokolā, novedīs pie līdzvērtīga samazinājuma finansu kompensācijā, kas Kopienai jāmaksā. 12. pants Nekas šajā nolīgumā nekādā veidā neietekmē vai neierobežo jebkuras puses viedokli par jebkuru jautājumu, kas attiecas uz Jūras tiesībām. 13. pants Šo nolīgumu piemēro, no vienas puses, teritorijām, kurām piemēro Eiropas Ekonomikas kopienas dibināšanas līgumu, ievērojot nosacījumus, kas noteikti minētajā līgumā, un, no otras puses, Mozambikas Tautas Republikas teritorijai. 14. pants Pielikums un protokols veido būtisku šā nolīguma sastāvdaļu, un atsauce uz šo nolīgumu veido arī atsauci uz pielikumu un protokolu. 15. pants Šo nolīgumu slēdz uz sākotnējo piecu gadu laikposmu no dienas, kad tas stājas spēkā. Ja vien kāda no Pusēm nepaziņo par nolīguma pārtraukšanu, brīdinot par to sešus mēnešus pirms piecu gadu laikposma beigām, tas paliek spēkā uz turpmākiem divu gadu laikposmiem, ja vien to nedenonsē, brīdinot par to vismaz trīs mēnešus pirms katra šāda divu gadu laikposma termiņa beigām. Pēc piecu gadu laikposma beigām, un turpmāk pēc katra divu gadu laikposma beigām, kā arī pēc protokola darbības beigām Līgumslēdzējas puses uzsāk sarunas, lai, savstarpēji vienojoties, noteiktu, kādi grozījumi pielikumā vai protokolā vai papildinājumi tajos ir vajadzīgi. Ja kāda Līgumslēdzēja puse iesniedz brīdinājumu, denonsējot nolīgumu, tad Līgumslēdzējas puses uzsāk apspriedes. 16. pants Šis nolīgums, kas sastādīts divos eksemplāros dāņu, holandiešu, angļu, franču, vācu, grieķu, itāliešu, portugāļu un spāņu valodā, kur katrs no minētajiem tekstiem ir vienādi autentisks, stājas spēkā tā parakstīšanas dienā. -------------------------------------------------- PIELIKUMS Nosacījumi, lai kopienas kuģi varētu veikt zvejas darbības mozambikas ūdeņos A. FORMALITĀTES, KAS REGULĒ LICENCES PIEPRASĪJUMU UN IZSNIEGŠANU Kārtība, kādā iesniedz pieteikumus par licencēm, kas ļauj Kopienas kuģiem zvejot Mozambikas ūdeņos, un tās izsniedz, ir šāda: Attiecīgās Kopienas iestādes ar Komisijas delegācijas Mozambikā starpniecību iesniedz Mozambikas Tautas Republikas zivsaimniecības valsts sekretāram pieteikumu par katru kuģi, kas vēlas zvejot atbilstīgi šim nolīgumam: - par garneļu zvejas kuģiem līdz katra gada 1. augustam, - par tunzivju zvejas kuģiem vismaz 30 dienu pirms prasītā derīguma termiņa sākuma. Pieteikumus iesniedz uz veidlapām, ko minētajam nolūkam paredzējusi Mozambika un kuru paraugs ir pievienots šim nolīgumam. Licences nogādās kuģu īpašniekiem vai viņu pārstāvjiem. Licencēm visu laiku jāatrodas uz kuģa. I. Noteikumi, ko piemēro garneļu zvejas kuģiem a) Nosaka šādu maksu par licenci: - 151 ECU/BRT gadā kuģiem, kas zvejo tikai dziļūdens garneles, - 266 ECU/BRT gadā kuģiem, kas zvejo seklūdens un dziļūdens garneles, un tās jāsamaksā četros vienādos maksājumos attiecīgā gada katra ceturkšņa pirmajā dienā. Pēc jebkuras puses lūguma Apvienotā komiteja, kas minēta nolīguma 10. pantā, var pārskatīt maksu par licenci, jo īpaši ja mainās bruto tilpība. Licences ir derīgas vienu gadu vai līdz dienai, kad ir izsmelti daudzumi, kas noteikti, ievērojot Protokola 1. pantu. Licences izsniegšanai kuģiem prasa iebraukt Maputu ostā. Šī osta ir pamatosta zvejas darbībai, kur katra zvejas kampaņa sākas un beidzas. Visi vēžveidīgie, kas noķerti, pārsniedzot daudzuma ierobežojumus, kuri minēti protokola 1. pantā, ir Zivsaimniecības valsts sekretāra biroja īpašums un tos par velti nogādā pamatostā. b) Visiem garneļu zvejas kuģiem, kam, ievērojot šo nolīgumu, ir atļauts zvejot Mozambikas ūdeņos, katras zvejas kampaņas beigās obligāti jānosūta zivsaimniecības valsts sekretāram ikdienas nozvejas ziņojums, ko sastādījis kapteinis saskaņā ar paraugu, kas pievienots šim nolīgumam. Turklāt katram kuģim jāiesniedz zivsaimniecības valsts sekretāram ikmēneša ziņojums, kurā norādīts daudzums, kas nozvejots mēneša laikā, un daudzumi, kas atrodas uz klāja mēneša pēdējā dienā. Minēto ziņojumu iesniedz ne vēlāk kā nākamā mēneša pēdējā dienā pēc attiecīgā mēneša. Ja šis noteikums netiek pildīts, Mozambika patur sev tiesības apturēt pārkāpēja kuģa licenci, līdz šī formalitāte ir izpildīta. c) Katrs garneļu zvejas kuģis, kas zvejo Mozambikas ūdeņos, ievērojot šo nolīgumu, ik dienas informē radio staciju "Radio Naval" par savu ģeogrāfisko atrašanās vietu. Kuģu īpašniekiem izsaukuma signālu dara zināmu tad, kad viņiem nogādā zvejas licenci. Garneļu zvejas kuģi nedrīkst izbraukt no Mozambikas ūdeņiem, pirms nav saņemta zivsaimniecības valsts sekretāra atļauja un nav pārbaudītas zivis uz klāja. II. Noteikumi, ko piemēro tunzivju zvejas kuģiem a) Maksu nosaka 20 ECU par tonnu tunzivju, kas nozvejota Mozambikas ūdeņos. b) Licenču pieteikumus tunzivju zvejas kuģiem izsniedz pēc tam, kad Mozambikai ir samaksāts avanss kopsummā 1000 ECU gadā par katru tunzivju seineri, kas ir līdzvērtīgs maksai par 50 tonnām tunzivju, kuras nozvejotas Mozambikas ūdeņos gadā. Katra kalendārā gada beigās, pamatojoties uz nozvejas ziņojumiem, ko sastādījuši kuģu īpašnieki un vienlaikus nosūtījuši Mozambikas iestādēm un Eiropas Kopienu Komisijai, Eiropas Kopienu Komisija sastāda pagaidu paziņojumu par maksu, kas jāmaksā par zvejas gadu. Attiecīgo summu kuģu īpašnieki ne vēlāk kā nākamā gada 31. martā iemaksā Mozambikas Valsts kasē. Gala ziņojumu par maksu, kas jāmaksā par zvejas gadu, kopīgi sastāda Eiropas Kopienu Komisija un Mozambikas zivsaimniecības valsts sekretārs, ņemot vērā pieejamos zinātniskos atzinumus, jo īpaši ORISTOM, Spānijas Okeanogrāfijas institūta (SOI) un Zivsaimniecības izpētes institūta (ZII) atzinumu, kā arī jebkurus statistikas datus, ko var iegūt kāda starptautiska zvejas organizācija Indijas okeānā. Eiropas Kopienu Komisija informē kuģu īpašniekus par paziņojumu, un viņiem ir 30 dienas, lai izpildītu savas finansiālās saistības. Ja tās summas lielums, kas jāmaksā par īstenotajām zvejas operācijām, nav vienāds ar avansa maksājumu, tad attiecīgo pārpalikušo summu kuģu īpašnieki atpakaļ nesaņem. c) Zvejojot Mozambikas ūdeņos, kuģi katras trīs dienas paziņo radio stacijai "Radio Naval" savu atrašanās vietu un nozveju. Iebraucot Mozambikas ūdeņos un izbraucot no tiem, kuģi paziņo radio stacijai "Radio Naval" savu atrašanās vietu un nozvejas apjomu, kas atrodas uz klāja. Turklāt kapteinis aizpilda zvejas kuģa žurnālu, kā norādīts pielikumā, par katru zvejas posmu Mozambikas ūdeņos. Šai veidlapai jābūt salasāmai, uz tās jābūt kapteiņa parakstam, un ar Eiropas Kopienu Komisijas delegācijas Maputu starpniecību tā jānosūta Mozambikas Tautas Republikas zivsaimniecības valsts sekretāram pēc iespējas drīzāk pēc zvejas posma Mozambikas ūdeņos. B. JŪRNIEKU PIEŅEMŠANA DARBĀ Kuģu īpašnieki, kam ir izsniegtas zvejas licences, var pieņemt darbā par zvejniekiem Mozambikas pilsoņus. Algas izmaksā un sociālās iemaksas veic ar vietējā aģenta starpniecību, ko iecēlis Mozambikas Tautas Republikas zivsaimniecības valsts sekretārs. C. ZVEJAS ZONAS a) Zvejas zonas, kas pieejamas garneļu zvejas kuģiem, ietver visus ūdeņus, pār kuriem Mozambikas Tautas Republikai ir suverenitāte vai jurisdikcija un kuri atrodas uz dienvidiem no 10°30′ dienvidu platuma un ziemeļiem no 26°30′ dienvidu platuma un aiz pirmajām 12 jūras jūdzēm, kas mērītas no izejas līnijām. b) Zvejas zonas, kas pieejamas tunzivju zvejas kuģiem, ietver visus ūdeņus, pār kuriem Mozambikas Tautas Republikai ir suverenitāte vai jurisdikcija un kuri atrodas uz dienvidiem no 10°30′ dienvidu platuma un ziemeļiem no 26°30′ dienvidu platuma un ārpus 200 m izobatas. D. ZVEJAS DARBĪBU PĀRBAUDE UN UZRAUDZĪBA Katrs Kopienas kuģis, kas zvejo Mozambikas ūdeņos, ļauj uzkāpt uz klāja jebkurai Mozambikas amatpersonai, kura atbild par pārbaudēm un uzraudzību, un palīdz tai tās pienākumu izpildē. E. ZVEJAS RĪKU MAIŅA Zvejas rīku maiņas gadījumā no Zivsaimniecības valsts sekretāra biroja jāsaņem atļauja. F. GARNEĻU ZVEJAS KUĢU IDENTIFIKĀCIJA Visi garneļu zvejas kuģi, kam, ievērojot nolīgumu, ir atļauts zvejot Mozambikas ūdeņos, ir identificējami pēc to reģistrācijas numuriem un identifikācijas numuriem, ko tiem piešķīris zivsaimniecības valsts sekretārs. G. PIEZVEJAS Piezvejas garneļu zvejniecībā izkrauj krastā Maputu ostā un tās ir paredzētas iekšējā tirgus apgādei, par cenu, ko noteicis zivsaimniecības valsts sekretārs. H. ĶĪMISKĀS PIEDEVAS Garneļu zvejas kuģu īpašniekiem pārstrādei ir atļauts izmantot tikai tādas ķīmiskās piedevas, kas ir atļautas Kopienas tiesību aktos. I. RETO SUGU PIEDERĪBA Visas jūras sugas, kuru saglabāšana ir pamatota sugas retuma dēļ vai bioloģiskās izpētes dēļ un kuru īpatņus kāds Kopienas kuģis, kas zvejo, ievērojot šo nolīgumu, ir nozvejojis Mozambikas ūdeņos, ir Zivsaimniecības valsts sekretāra biroja īpašums un līdz ar to pēc iespējas drīzāk un pēc iespējas labākā stāvoklī tiek bez atlīdzības nogādātas uz Zivsaimniecības valsts sekretāra biroju Maputu ostā. J. GARNEĻU PĀRKRAUŠANA Garneļu pārkraušana, izņemot pārkraušanu no viena Kopienas garneļu zvejas kuģa citā, ārpus bāzes ostas ir aizliegta. Kas attiecas uz pārkraušanas darbībām, kas notiek bāzes ostā, tās ir atļautas tikai zivsaimniecības valsts sekretāra uzraudzībā. K. NOVĒROTĀJU UZŅEMŠANA UZ KLĀJA a) Katrs garneļu zvejas kuģis uzņem uz klāja novērotāju, ko iecēlis Mozambikas Tautas Republikas zivsaimniecības valsts sekretārs. Novērotājam piešķir tādu pašu režīmu, kāds ir minētā kuģa virsniekiem. Algu novērotājam un sociālās iemaksas par viņu maksā Mozambikas iestādes. Novērotāji izmanto visus atvieglojumus, kas vajadzīgi viņu pienākumu izpildei, tajā skaitā viņiem ir pastāvīga piekļuve zvejas un navigācijas kuģa žurnāliem, kā arī navigācijas un sakaru līdzekļiem. b) Mozambikas iestādes var prasīt visiem Kopienas kuģiem, lai tie uzņem uz klāja biologu. L. ŠAUJAMIEROČU AIZLIEGUMS Uz visiem kuģiem, kam ir atļauts zvejot Mozambikas ūdeņos, ir aizliegts turēt šaujamieročus, tajā skaitā tādus, kas paredzēti pašaizsardzībai. M. LĪGUMSODI Par pārkāpumiem uzliek šādus sodus: - jāmaksā naudassods līdz 100000 ECU atkarībā no pārkāpuma smaguma par to noteikumu pārkāpšanu, kas izklāstīti pielikumā, - netiek atjaunota zvejas licence, ja nesniedz nozvejas ziņojumus. Ja sodu nesamaksā, attiecīgo kuģi vai jebkuru citu kuģi, kas pieder tam pašam īpašniekam, var uz laiku arestēt kā galvojumu samaksai un konfiscēt, neierobežojot kuģa īpašnieka tiesības iesniegt apelācijas sūdzību attiecīgajā tiesā. -------------------------------------------------- Licences Pieteikums, Lai Zvejotu Garneles Mozambikas ŪdeŅos A DAĻA 1. Īpašnieka vārds: … 2. Īpašnieka valsts piederība: … 3. Īpašnieka juridiskā adrese: … … … 4. Pieprasītā zvejas kvota: a) dziļūdens garneles (tonnās) b) seklūdens un dziļūdens garneles (tonnās) 5. Ķīmiskās piedevas, ko drīkst izmantot (marka un sastāvs): … … B DAĻA Jāaizpilda par katru kuģi 1. Derīguma termiņš: … 2. Kuģa nosaukums: … 3. Izlaides gads: … 4. Sākotnējā karoga valsts … 5. Pašlaik kuģo ar šādas valsts karogu: … 6. Pašreizējā karoga ieguves datums: … 7. Ieguves gads: … 8. Osta un reģistrācijas numurs: … 9. Zvejas metode: … 10. Bruto tilpība: … 11. Radiosignāls: … 12. Kopējais garums (m): … 13. Priekšgals (m): … 14. Augstums (m): … 15. Materiāls, no kā izgatavots kuģa korpuss: … 16. Dzinēja jauda (ZS): … 17. Ātrums (mezglos): … 18. Kajītes ietilpība: … 19. Degvielas tilpņu ietilpība (m3): … 20. Zivju tilpņu ietilpība (m3): … 21. Kuģa korpusa krāsa: … 22. Virsbūves krāsa: … 23. Sakaru iekārtas uz kuģa: … +++++ TIFF +++++ 24. Uzstādītās navigācijas un lokācijas iekārtas +++++ TIFF +++++ 25. Kapteiņa vārds: … 26. Kapteiņa valsts piederība: … Jāpievieno: - trīs kuģa krāsu fotogrāfijas (sānskats), - izmantoto zvejas rīku shēma un sīks apraksts, - dokuments, kas apliecina kuģa īpašnieka pārstāvja pilnvarojumu parakstīt šo pieteikumu. … | … | (Pieteikuma iesniegšanas datums) | (Īpašnieka pārstāvja paraksts) | -------------------------------------------------- Licences Pieteikums, Lai Zvejotu Tunzivis Mozambikas ŪdeŅos A DAĻA 1. Īpašnieka vārds: … 2. Īpašnieka valsts piederība: … 3. Īpašnieka juridiskā adrese: … … … B DAĻA Jāaizpilda par katru kuģi 1. Derīguma termiņš: … 2. Kuģa nosaukums: … 3. Izlaides gads: … 4. Sākotnējā karoga valsts … 5. Pašlaik kuģo ar šādas valsts karogu: … 6. Pašreizējā karoga ieguves datums: … 7. Iegūšanas gads: … 8. Osta un reģistrācijas numurs: … 9. Zvejas metode: … 10. Bruto tilpība: … 11. Radiosignāls: … 12. Kopējais garums (m): … 13. Priekšgals (m): … 14. Augstums (m): … 15. Materiāls, no kā izgatavots kuģa korpuss: … 16. Dzinēja jauda (ZS): … 17. Ātrums (mezglos): … 18. Kajītes ietilpība: … 19. Degvielas tilpņu ietilpība (m3): … 20. Zivju tilpņu ietilpība (m3): … 21. Saldēšanas jauda (tonnas/24 stundās) un izmantotā saldēšanas sistēma: … … 22. Kuģa korpusa krāsa: … 23. Virsbūves krāsa: … 24. Sakaru iekārtas uz kuģa: … +++++ TIFF +++++ 25. Uzstādītās navigācijas un lokācijas iekārtas +++++ TIFF +++++ 26. Izmantotie palīgkuģi (katram kuģim): … 26.1. Bruto tilpība: … 26.2. Kopgarums (m): … 26.3. Priekšgals (m): … 26.4. Augstums (m): … 26.5. Materiāls, no kā izgatavots kuģa korpuss: … 26.6. Dzinēja jauda (ZS): … 26.7. Ātrums (mezglos): … 27. Antenas tipa zivju lokācijas palīgierīces (pat ja tās nav uzstādītas uz klāja):… … 28. Kuģa piederības osta: … 29. Kapteiņa vārds: … 30. Kapteiņa valsts piederība: … Jāpievieno: - trīs kuģa (sānskats) un zvejas palīgkuģu krāsu fotogrāfijas, kā arī antenas tipa zivju lokācijas palīgierīces krāsu fotogrāfijas, - izmantoto zvejas rīku shēma un sīks apraksts, - dokuments, kas apliecina kuģa īpašnieka pārstāvja pilnvarojumu parakstīt šo pieteikumu. … | … | (Pieteikuma iesniegšanas datums) | (Īpašnieka pārstāvja paraksts) | +++++ TIFF +++++ +++++ TIFF +++++ -------------------------------------------------- PROTOKOLS, ar ko nosaka zvejas tiesības un iemaksas, kas paredzētas Nolīgumā starp Eiropas Ekonomikas kopienu un Mozambikas Tautas Republikas valdību par attiecībām zivsaimniecības jomā 1. pants No 1987. gada 1. janvāra uz trīs gadus ilgu laikposmu ierobežojumi, kas minēti nolīguma 2. pantā, ir šādi. 1. Garneļu zvejas kuģiem, kas zvejo tikai dziļūdens garneles: 1100 BRT mēnesī, rēķinot vidēji gadā. 2. Garneļu zvejas kuģiem, kas zvejo seklūdens un dziļūdens garneles: 3700 BRT mēnesī, rēķinot vidēji gadā. Daudzumi, ko nozvejo Kopienas kuģi 1987. gadā, nedrīkst pārsniegt 1000 tonnu dziļūdens garneļu un 1500 tonnu seklūdens garneļu. Minētos daudzumu ierobežojumus katram nākamajam gadam pārskata Apvienotā komiteja, kas minēta nolīguma 10. pantā. Garneļu astu svaru, kas atrodas uz klāja, konvertē veselā svarā, piemērojot koeficientu 1,67. 3. Līdz kļūst pieejamas plašākas zināšanas par tunzivju resursiem, neierobežojot turpmākos pasākumus, vienlaikus ir atļauts zvejot 40 okeāna tunzivju zvejas saldētājkuģiem. 2. pants 1. Finansiālo kompensāciju, kas minēta nolīguma 8. pantā, laikposmam, kas minēts šā protokola 1. pantā, nosaka 6900000 ECU, kas jāsamaksā trīs ikgadējos maksājumos. 2. Ja šā protokola piemērošanas laikā tunzivju daudzums, ko Kopienas kuģi nozvejojuši Mozambikas ūdeņos, pārsniedz 18000 tonnu, tad finansu kompensāciju palielina par 50 ECU par tonnu, kas nozvejota, pārsniedzot šo daudzuma ierobežojumu. 3. Tas, kā šī kompensācija tiks izmantota, ir tikai un vienīgi Mozambikas kompetencē. 4. Kompensāciju iemaksā kontā, kas atvērts kādā finansu iestādē vai jebkurā citā organizācijā, ko norādījusi Mozambika. 3. pants Ja rodas lielākas zvejas iespējas, tad pēc Kopienas lūguma kuģu ierobežojumus, kas minēti 1. panta 1. punktā un 1. panta 2. punktā, var paplašināt. Tādā gadījumā finansu kompensāciju, kas minēta 2. pantā, palielina proporcionāli pro rata temporis. 4. pants 1. Kopiena laikposmā, kas minēts 1. pantā, iemaksā arī sešsimt tūkstošus (600000) ECU Mozambikas zinātnisko un tehnisko programmu (piemēram, iekārtu un infrastruktūras) finansējumā, lai uzlabotu informācijas (apmaiņu) par zivsaimniecības resursiem Mozambikas ūdeņos. Pēc Mozambikas lūguma daļu šīs summas, kas nepārsniedz 60000 ECU, var izmantot, lai finansētu izdevumus par dalību starptautiskās konferencēs, kam nav obligāti jābūt saistītām ar minēto zinātnisko programmu, kas paredzētas tam, lai uzlabotu zināšanas par zivsaimniecības resursiem. 2. Mozambikas kompetentās iestādes nosūta Komisijai īsu ziņojumu par līdzekļu izmantošanu. 3. Kopienas ieguldījumu zinātniskajām un tehniskajām programmām iemaksā kontā, ko katrā atsevišķā gadījumā precizē Zivsaimniecības valsts sekretāra birojs. 5. pants Ja Kopiena neveic maksājumus, kas paredzēti šajā protokolā, tad nolīgumu par zveju var apturēt. --------------------------------------------------